ที่ร้านจะเป็นก๋วยเตี๋ยวรถเข็น โดยจะเข็นมาขายตรงที่ที่เป็นร้านหมูเมตตาตอนกลางวันเลย พอตอนเย็นก็จะเป็นร้านนี้มาขาย ที่ร้านก็จะมีโต๊ะตั้ง 4-5ตัว เริ่มมาขายก็ประมาณ 4โมงเกือบ 5โมง ร้านปิดก็ประมาณ 2ทุ่มกว่าๆ ลูกค้าประจำส่วนมากก็จะเป็นเด็กนักเรียนในละแวกนั้นที่รผู้ปกครองมารับ มาช่วงเย็นนี่แต่ละโต๊ะจะคราคร่ำไปด้วยนักเรียนน้อยใหญ่ ที่นี่จะขายปกติชามละ 30บาท พิเศษ 35บาท เกาเหลาก็เหมือนกันมีทั้ง 30บาทและ 35บาท จุดเด่นของร้านนี้ก็จะเป็นความเข้มข้นของน้ำซุปน้ำตก ที่ใส่เลือดมาเต็มเข้มข้น และก็เนื้อที่เปื่อยแบบพอให้ได้เคี้ยวบ้างกำลังดี ในชามก็จะมีเส้น(ถ้าเป็นบะหมี่เหลือง ที่นี่จะใช้เส้นบะหมี่เส้นเล็กๆ) มีเนื้อเปื่อย เนื้อชิ้น ตับ ผักที่ใส่ก็จะเป็นผักบุ้งหั่นเป็นชิ้นๆ และทีเด็ดอีกอย่างของที่นี่คือจะโรยหน้าด้วยกากหมู ไม่พอขอเพิ่มได้ เครื่องปรุงที่นี่ก็จะมีพริกเผาและเต้าหู้ยี้ให้ใส่ปรุงด้วย  ถ้าใครไม่ชอบน้ำตกที่นี่ก็ยังมีก๋วยเตี๋ยวน้ำใสขายด้วยแต่ไม่ค่อยมีคนสั่ง นอกจากก๋วยเตี๋ยวน้ำตกจะอร่อยแล้ว ก๋วยเตี๋ยวแห้งก็รสชาติดีไม่แพ้กัน